section_heading: Spomenici i znamenitosti
paragraph_text: Naziv Goljak za taj brijeg izgubio se nakon što su od 1627. godine riječki isusovci izgrađivali na vrhu brijega Kalvariju, do koje su vodile duge stepenice s kapelama-poklonicima sa strane. Te kalvarijske stube nastale su kao pandan trsatskim u vremenu protureformacije kada su se franjevci i isusovci intezivno angažirali oko propagande rimokatoličke vjere. Na brijegu, do kojega vode stube (Uspon M. Buonarroti), u prvo su vrijeme bila postavljena tri drvena križa, nešto kasnije tu je bila sagrađena Kalvarija s kamenim kipovima sa strana. Sačuvani se dio te Kalvarije nalazi u sklopu kompleksa naselja kao zaštićeni spomenik kulture. Po Kalvariji je, dakle, od 18. stoljeća brijeg dobio novo ime, da bi u naše vrijeme bio posve neispravno i bez potrebe preimenovan od građevinara u "Kozala II".<ref>http://www.rijeka.hr/Default.aspx?art=218 (pristupljeno 22. kolovoza 2012.)